钦定古今图书集成/方舆汇编/职方典/第1104卷 > 《通志》一名佛眼竹
## 钦定古今图书集成/方舆汇编/职方典/第1104卷 > 《通志》一名佛眼竹

七弦竹　，色白带微红，中有青纹，大小相间，如琴弦状。

芦竹　：戴凯之《竹谱》：“有竹象芦，因以为名。” 注曰：“此竹肤是芦。” 《泉郡志》曰：“生溪涧湿处，丛小叶疏。” 含竹　。《通志》曰：“含孕竹，大如指，土人以编藩篱者。”

观音竹　：《南方草木状》：“有越王竹，似细荻，高尺馀。” 想即此。

乌竹　其色如漆

方竹　：种出武夷山，其干四方。

花属

桂　：按李平泉有剡溪之红桂、种山之月桂、曲河之“山桂。” 今漳中亦有三种，而丹桂不甚多；月桂四序俱花；山桂仅秋始开，干至斗大。

兰　，叶似菖蒲，味幽香，种类甚众，花作浅黄色，心有细紫点，干微劲，大青兰也，最蕃，花白而叶长，干亦白而肥，一干可得二十馀花者，为“玉干兰” ，种最上。花白，瓣短而稍圆，干赤而金，柔软轻盈，为“金枝兰” ，其叶尾多焦，亦谓之“焦尾兰” ，种亦最贵。又有丫兰，形如焦尾，干下作一小干，开二蕊，随其长，干如丫头然种最难得，有金枝玉叶兰，花大而茎颇粗，亦大雅。又有色青者，色淡红者，微黑者，又有拜岁兰、鹤顶兰、紫兰、倒吊兰，然皆蕙属也。真兰则一干一花，色青，香味更胜，一花可得月馀才谢。凡蕙皆以五月开，或本茂者作秋花。独兰则十月见苞，至方春始开，故俗谓之报春兰，叶纤而长，非幽处不蕃，即《雅翼》所谓“兰一干一花者此也。王敬美云：‘兰以建名，福、兴、泉、漳最盛’。”

梅　，漳中到处不乏。天柱山十月有先开者，其种有百叶者，有品字者。蒂三花，每花结三子。又有绿萼者，其种皆最贵。又有红梅。苏长公诗云：“玉人赪颊更多姿。” 是此花情语。又郡人陈克聪诗云：“云态冰容意自佳，谁将脂粉点香霞。黄昏淡月前村路，几误行人问酒家。” 昔称姑苏独盛，晏殊移植西冈都下，一枝分接，才得二本，今南中饶有之。

蜀茶　：亦名滇茶。王敬美《闽部疏》曰：“滇茶色鲜好，娇于宝珠，其大如碗，瓣有重台交覆。莆林大辂中丞宦彼，带一枝归。今传种家有之，千朵艳发，大是佳卉。”

洋茶　出日本，种类多，二十年来，漳中始有之。状如牡丹，大者可尺一二围，高三四寸，亦有白色者，又有牡丹红，有牡丹紫。有吐丝牡丹，能于花心中逞出楼台，吐长丝数寸，皆恍惚牡丹，独惜无香耳。又有秋色平分及五宝一枝，开花作绯者、白者、红者，有一朵而红白半者。又有王红、阿兰白、观音白，大六角、小六角，花如刀切成六角状者，又有锺款、“菊款” 、五心白、芙蓉红、丽春红、虎斑红、点白、白点红、青梅等种。

茉莉　：夏开，白色，妙丽。蔡君谟诗所谓“团团茉莉丛，芳香暑中折” 也。《南方草木状》曰：“胡人自西国移来，南人怜其香，竞植之。” 今漳在在皆是，自闽而上，价遂转高。近有传来番茉莉，花较大，更为可贵。

素馨　，似茉莉，而瓣觉小，香次之。佛书曰“那悉茗。” 昔刘王有侍女名素馨，冢上生此，故名。近又有红素馨、黄素馨，花小而绕枝甚盛，第不香耳。木芙蓉　：《通志》曰：“一名拒霜花。” 红白二色。有朝开色白，午后则色渐红者，曰醉芙蓉。按卭州有弄色木芙蓉，一日白，次日浅红，三日黄，四日深红。今一日递变，是亦卭之变种也。朝日莲　，花色或黄或白，叶浮水上，翠厚而泽。宋子京《方物赞》云：“素花碧叶，浮秀波面，日中则向，日入还敛，故名朝日莲。”

交枝莲　，纤藤不能自将，缠木而起；花碧绿色，交相照映。

合欢　一名青裳花，至暮即合，一名夜合。《古今注》曰：“合欢，枝叶互相交结，每一风来，辄自相解，了不牵缀，树之阶庭，使人不忿。” 嵇叔夜种之舍前。

《遍地锦　花》似山茶而小，其色浅红。

杜鹃花　，俗传杜鹃啼血，滴地而成。此花一名山踯，独王敬美谓“闽中气煖，二月下旬已见踯躅” ，即此也。十叶者佳。近有白者，其单者一名满山红。

龙船花　，以端午开，故名。其色鲜红。

月橘　叶似橘而小，其花四序俱开，一名“四时橘。”

洛阳锦　丛生，诸色俱备。又有纯白色者，蕊旁如剪就，谓之“白剪绒。”

紫燕　《溪蛮丛笑》云：“紫花类燕子，一枝数葩，有碧者，又有黑色者，花大，上如火焰，一名锦麒麟。” 金丝蝴蝶　，《泉郡志》曰：“北黄，形类蝴蝶。” 《华夷考》谓之“金茎花，微风至则荡摇。”

“状元红　” ，与《剪春罗》相似，色最红。

密柳　枝叶有刺，花似蔷薇，第不香耳。

御爱　酴醾别种也。繁英深紫，小品，绸叠宝相　，藤生而高。《通志》曰：“类酴醾而秀整过之。” 花凡数种，浅红者小而不香，深红者，大而香。黄者蜀名黄酴醾。

树兰　：《泉郡志》曰：“丛高成树，其花碎点清香。” 王敬美《闽部疏》曰：“赛兰蔓生，树兰木本，其香皆与兰埒。”

红蕉花　于芭蕉别是一种，叶小，其花鲜明可喜，俗名美人蕉。宋子京《方物赞》曰：“蕉无中干，花产叶间。绿叶外敷，绛质凝殷。”

大笑　《通志》曰：“青色粉蕊白英，香闻数十步。有四时者，花差小而香微。”

英梅　：《尔雅》注曰：“雀梅也。” 按：陆玑以唐棣为郁李，曰一名雀李，亦曰车下李。子大如李，可食。今漳产者，花后亦结细子，但不至如李大，微为异耳。

喷雪　花白，细细如雪乱点。《通志》名“泼雪” ，今人取为盆间近玩。

《金灯　元献之》曰：“茎自上末分数枝，枝一花，光艳如灯” ，今呼为“花叶不相见” ，一名“天蒜。”

紫香藤　蔓引高树，垂风飘拂，其花簇簇坠下，如紫荆状，香气迫人，一条可得十数簇，每开时群蜂飞闹。

玛哩芥　，出日本，花如绣球大，可七八寸。初开色青，数日淡红，又数日转而蓝。又有如雨后青天色者，一朵可开月馀。或有经数月不谢者，但颜色减耳。

雪鸳鸯　，叶丛生，细而长，花白，吐心中，一茎可数十蕊，开辄两蕊相对，故谓之“雪鸳鸯。” 又夜来则香，故亦名“月下香。”

番蝴蝶　，树高盈丈，花如蝶，有须，色中红、外黄，开如簇锦。种亦出外夷。性不耐霜，冬日多萎死。草属

《鼠曲　本草》曰：“生平冈热地。叶似马齿苋，上有白毛，黄花。” 《艾轩集》谓之“暑菊。” 漳人三月三日杂米粉作糗。

《仙草　泉郡志》曰：“捣烂绞汁，和米粉煮之，虽三㐲成冻，冻似石花而黑。水烛　叶如蒲生，花如蜡烛，花有二三层，烛肉如绵，治金疮灵验。”

龙舌草　：草形如舌，旁有刺，液如油，可以润发络石　《本草》曰：“生阴山峻壁，或人家亭苑上，石间种以为饰。其茎蔓延，茎节著处即生，根须包络石上。其在木者，随木性而移。” 薜荔木莲地锦。

石血皆其类也

灯心草　《本草》曰：“即石龙刍，一名龙须草。江南泽地丛生，苗茎圆细长直，折取心中白穰用之，燃灯夜照，其茎为席。”

“独帚　”《尔雅》。《马帚》《郭璞注》曰：“似蓍，可以为扫篲。”

山狗脊　，小儿生喉疮者，煎涤之良。

野葛　《本草》曰：“根名野葛，叶名钩吻，俗呼胡蔓草，又名断肠草。” 《南方草木状》曰：“以蕹汁滴其苗，当时萎死。世传魏武啖野葛至一尺，先食蕹也。” 王敬美《闽部疏》曰：“一枝三叶，叶大如蒌，民间斗不能胜，服之令妻子扶而之怨家死焉。” 官恶其事，下令服草死者，不给埋钱，然不能尽除也。解此毒者，以蜜灌之，已，复灌羊血吐出，可不死毛属。

山犬　按古谓之田犬。《泉郡志》曰：“赤色苍文，好食果实。”

竹䶉　：刘欣期曰：“竹䶉如小狗子，食竹根。” 《闽中赋》曰：“竹则桃枝育虫。” 注云：“育虫，竹䶉也。” 《赞宁杂志》曰：“竹根有鼠，人或竹刺入肉者，啖此立消。” 以其食竹消竹毒也。漳人谓之菅豪。

鼠：　《泉志郡》曰：“似鼠，尾散垂，食果实，缘树而走，遇隔枝处，跳过如飞。漳人谓之飞鼠。”

山鼠　：《通志》：名山𤟤，状如鼠，其尾方腊而食之，香美。

鱼属

胡鲨　：长二、三丈。《图经》曰：“鲛鱼，今南人但谓之沙鱼。大而长，喙如锯者，名胡沙。” 《述异记》：“鲛人之室，泣而出珠。” 即此耳。

白鲨　比胡鲨为小。《尔雅翼》云：“小而皮麤者曰白沙。刮皮去沙，翦以为鲙，可寄千里。今鱼翅是也。”陈藏器曰：“子母随行，有惊即从口入母腹。”石首　《尔雅翼》名𩼕首。中有石，故名石首。鳞色黄而金，一名金鳞。食之消瓜成水，又名黄瓜。或谓漳中金鳞，大而长，非吴越间石首可比，然自是一种。《异物志》曰：“小者名”《水次》名“春来”，漳中小者种类亦多。

鲤鱼　脊有三十六鳞。六，阴数也；鲤为鱼之长，故其数如此。《埤雅》曰：“鳞，邻也；鲤，里也。” 鲤进于鱼矣，殆亦龙类。故仙人乘龙，亦或骑鲤，乃至飞越山湖。

鲫鱼　《本草》曰：“一名鲋。色黑而体促，腹大而脊隆，所在池泽皆有之，《庄子》” 所谓“东海波臣” 者也。《埤雅》曰：“此鱼旅行，吹沫如星以相即也，谓之鲫；以相附也，谓之鲋。”

鲈鱼　与鳜相类，昔张季鹰所思者，隋炀帝谓之“金齑玉鲙。”

鳜鱼　：《山海经》曰：“鳜，大口而细鳞，有斑彩。” 《尔雅翼》曰：“皮厚而肉紧，特异常鱼。其斑文鲜明者，雄也；稍晦昧者，雌也。以索贯雄置谿畔，群雌来啮，曳之不舍；掣而取之，常得十数头。”

乌鱼　《本草》所谓鲻鱼，潭中养者佳。故吴王论鱼，以鲻为上。出海中者，名为海乌，大而味稍劣。子鱼　似乌鱼而小，冬深子盈，其味尤珍。《一统志》称通印子鱼，盖取宋人诗“长鱼俎上通三印” 也。显仁太后问秦桧妻：“近日子鱼大者绝少？” 桧妻曰：“妾家有之。” 桧咎其失言，乃谋进青鱼百尾。太后笑曰：“我道这婆村。” 果然。

马鲛　：身圆而狭长，无鳞与鲠。谚云：“山食鹧鸪麞，海食马鲛䲝。” 盖重之也。《通志》：一名章鲧䲝鱼　，身扁，色紫无鳞，以其首锐腹广、尾细如镖枪，故名。或云：与诸鱼交名娼尾。

鱼　鲈之别种。圆厚而短蹙，其味丰。按《说文》“鰅皮有文。”周文王时，扬州献鰅。则午当作鰅。鲭鱼　《图经》曰：青鱼，生江湖间。今出南方。似鲤而背正青色。古作鲭，所谓五侯鲭者也。俗名草鱼。

鲢　：一名𫚈。《西征赋》曰：“素𫚈扬鬐。” 里语曰：“网鱼得𫚈，不如啖茹。” 故漳人宴客，以鲢殿后。

鲥鱼　：张东沙曰：“甘肥异常，腹下细骨如箭镞，味甘，在皮鳞之交，今漳产者方他处为劣。”鳓鱼　与鲥鱼相似，但味薄耳，色白，多骨敏鱼　《兴化志》曰：“其色苍似。”而瘦削。张东沙谓之“𩾃鱼。”状似鲈而肉粗。

贴沙　附沙而行，上紫下白，两目相比，江淮间谓之鞋底鱼。《通志》名鲽沙。

鳗鱼　：有乌鳗、白鳗。海有虎鳗。溪有鲈鳗。或谓鲈鳗，以食芦芽，故名。《埤雅》曰：“鳗无鳞甲，白腹，似鳝而大，有雄无雌，以影鳗鳢而生子。”

文昌鱼　，状如鳗，细如著，长二、三寸，其行以阵，味甘美。郡城文昌阁前有之，馀处不可得也，故

俗呼为“文昌鱼” ，甚贵之。

银鱼　《尔雅翼》曰：“王鱼，长五六寸，身圆如著，洁白无鳞，但目两点黑耳。” 《博物志》：“吴王食鲙有馀，弃于中流，化为鱼。” 今犹呼“鲙残鱼，又名银鱼，多曝为脯。”

金鱼　：遍身红色，其尾如虾，后半皆囊金，故名金鱼。有与鲫交而生者，亦能囊金，第鱼尾耳。又名红鲤，差大，古所谓“赤鲤” 者也。红色稍减，不复囊金。

𫚖鱼　《尔雅》曰：“鮤，鱴刀。” 郭注：“今𫚖鱼也” ，又名刀鱼。长头而狭薄，腹背如刀，故名。与石首皆以三月、八月出。《江赋》所谓𩼕𫚖，顺时而往还也。漳以刺多，名刺鱼。

棘鬣　《通志》曰：“似鲫而大，其鬣如棘，红紫色。” 《岭表异录》云：“吉鬣” ，盖声相近也。

赤鬃　《通志》曰：“似棘鬣而大，鳞鬃皆浅红。” 黄穑　《兴化志》曰：“略似棘鬣，其身小而薄，淡黄色。”

乌颊　《兴化志》曰：“全似棘鬣，但其颊乌，又有白颊。”

方头　《通志》曰：“似棘鬣而头方，味美。”

章鱼　，即韩昌黎所谓“章举。” 其身圆，其首，八脚攒聚，当中有口，脚上有窝如臼，历历成章，囊中有黑膏及黄膏，或结子如柑瓤，俗呼为饭。行则首足向下，身向上，高举而疾逝。谓章举者，以此石拒　朝鲜人，谓之“八带鱼” ，以此修贡。脚长四五尺，往往缘石拒人。不知者，空手探取，则八脚夤缘而上，缠身塞鼻，不可解脱。近海人以竹挺探之。俟众脚皆缘众挺。然后总执而出。其肉柔韧。不如《章举》为脆。

《锁管　》其身圆直如锁管状，首有薄骨，插入管中如锁须，其味甘脆。

《猴染　》形如锁管，而味不及。

𬶐鱼　：《尔雅》曰：“小者𬶐” 是也。生海边泥涂中，其大如指，善跳，故名。

鱓　俗谓之鳝。《尔雅翼》曰：“鱓，似蛇而无鳞，黄质黑文，体有涎沫，生泥窟中。” 汉杨震三鳣集讲堂，都讲曰：“蛇鱓者，卿大夫服象。” 谓此鱓耳。古鱓借用鳣。

鱼　细长味甘，可七八寸，其状如线，骨柔无鳞。唐李柔入闽，称此为“银羹水母”为“玉脍。”油著，　生海泥中，其长如著，周身是油，其味尤佳。又有一种名“沙虫。”

《涂龙　》生海泥中，如鳗，长尺馀。

泥笋　状如银鱼，夏月煮成，冻极甘美。

黄彡　似䲝，但差长。《通志》曰：“鳞细，黄赤色，赤鱼　状如”鱼。有两须而赤，鱼，四须，其尾颇赤，以九月至十月即回，又谓之“客鱼。”以糟为酢，可蓄经岁。

鳙鱼　：《通志》曰：“雌作卵，雄吞之，成鱼。青色无鳞，盖庸鱼也，故谓之鳙。”俗呼为鱼：《埤雅》谓鳙为鲢，非是。

“柔鱼　，似乌鲗而小，曝干食之，味甘甚珍。” 乌鲗　《本草》名乌贼。《海物异名》曰：“集足在口，缩喙在腹。噏彼噀墨，迷射水族。” 《埤雅》曰：“每遇大鱼，辄噀墨周波以卫身。小鱼过其前，吐墨惹之。渔人见水墨，网之大获。” 《南越志》曰：“乌鲗怀墨而知礼” 是也。《古今注》谓是河伯白事小史。两须极长，每遇大风，抖前一须为矴，近岸则黏；前一须为缆，中有骨如小舟，名《海螵蛸》。

黄鱼　：色黄，身褊，长六、七寸，脂厚味丰，恨多刺耳。

黄爵　身薄而小，色黄。《宋志》以为黄雀所化。白爵　，《兴化志》名白泽。《海物记》曰：“群生随波，潮宿在泽，故曰白泽。” 即今所谓白爵。

青鳞　《兴化志》曰：“大如拇指，长六、七寸，色青，鳞厚。” 《通志》：“一名青鲫。”

枫叶　《海物异名记》曰：“海树霜叶，风翻浪翻，腐若萤，化厥质为鱼，名枫叶鱼。”

鱼　张东沙曰：“形圆似扇，无鳞，色紫黑，口在腹中，尾长于身。”

鹦鹉鱼　《华夷考》曰：“色青绿，口曲而红，似鹦鹉鸟。”

燕鱼　《通志》曰：“有肉翅，能飞水上。”

鳐鱼　：俗名鸡鱼。《尔雅翼》曰：“长尺许，翅与尾齐，群飞海上。” 《吴都赋》曰：“文鳐夜飞而触纶” 是也。古名鳐以象鹞；今名鸡以象鸡故。

溪。　出南靖平和山溪间，为酢甚佳，即香鱼酢。其生海中者为海。带鱼：　《通志》曰：“身薄而长，其形如带，无鳞；入夜有光；漳人呼为白带

𫚉鱼　以春日乘潮而至，网至不能容。

毒鱼　以夏月至

泥䲡　：《尔雅疏》曰：“鳛，一名䲡。” 今泥䲡也。穴泥中，因名。《埤雅》曰：“似鱓而短，以涎自染，难握。” 旧说：守鱼以鳖，养鱼以䲡。盖䲡性酋健善扰，令鱼利转，故制字以䲡。漳谓之鳅，以入秋最多也。弹瑟　穴田堘，无鳞有刺。《通志》谓之田瑟。《兴化志》谓之弹瑟。《泉志》谓之涂虱。

蚝鱼　生蚝中，食蚝丰肉少骨。

梭鱼　似蚝鱼稍大，状如织梭，丰肉、骨脆。鱼　《尔雅翼》曰：“今之河豚，冬至辄有之，《易》谓‘信及豚鱼’。”盖《中孚》十一月冬至之卦，此鱼应之而来，信之著也。《北户录》作“鲑鱼，一名鯸鲐，或名鯸鮧。味至美，然肝与子有大毒。”鱱　《尔雅》名鳢，或云“是公鱱蛇所变，故名。”《尔雅翼》曰：“圆长而斑，有七点，依北斗之象。夜则仰首北向。道家以其首戴斗也。有水厌鳢之说，禁不食。”

潭捕　：《兴化志》曰：好潭居潭捕者言就潭捕之。蛊鲐　。《通志》曰：尾有星，多穴于田堘或泥岸中。斗鱼　。《泉郡志》曰：“状如指，长二、三寸，有花文，红绿相闲，尾鲜红，有黄点，善斗儿童盆养之。” 泉人呼为“下班” ，漳人呼“三班。”

吹沙鱼　：《尔雅》所谓鲨𬶍。陆玑《疏》曰：“鱼狭而小，常张口吹沙。”

䖳　《北户录》曰：“水母，一名蚱，一名石镜。” 《博物志》云：“状如凝血，从广数尺，无正圆，亦无头目。肠藏，众虾随之。” 《稽圣赋》云：“䖳正白，濛濛如沫，有虾依之。虾见人惊，䖳亦随之而惊。” 以虾为目。故《江赋》曰：“‘璅蛣腹蟹，水母目虾’是也。大者如床，小者如斗。”

介属

江珧柱　《尔雅注》曰：“珧，玉珧。” 《诗传》云：“天子玉琫而珧珌” 是也。《海物异名》曰：“江珧柱，厥甲美如瑶玉肉柱。” 故韩退之谓马甲柱。

蟳　：《图经》曰：“后足阔者名蝤蛑，南人谓之拨棹子” ，以后脚形如棹也。螯无毛，所异于蟹。《酉阳杂俎》曰：“大者长尺馀，能与虎斗，随大潮退壳，一退一长，螯至强，漳人以草缚之。”

蠘　：《图经》曰：“阔壳而多黄者，名蠘。其螯甚锐，断物如芟割。”

竭步　：“旧志” 竭作歇。行数步，则举螯而拱。按“埤雅” 曰：拥剑，一名桀步；以其横行，故谓之桀步。虎狮　“北户录” 曰：虎蟹，壳色黄、赤，文如虎首斑。《闽部疏》曰：壳作狰狞斑斓，尽是虎头，名曰虎蟳，以配龙虾，为的对也。

步倚　俗呼浮倚。按《蟹志》有倚望者，或是蚶　。《尔雅》谓之魁陆。郭注：魁状如海蚌，圆而厚，外有理纵横，即今之蚶也。《岭表录异》曰：“一呼瓦屋子，以壳上有棱如瓦垄，因名。”

牡蛎　《本草》曰：“附石而生，磈礧相连如房，故名蛎房。晋安人呼为蚝蒲。海滨在处有之，浦产小者，名珠蚝为佳。” 《酉阳杂俎》曰：“牡蛎言牡，非谓雄也，是盐水结成。” 何引疑《食蚶蛎议》曰：眉目内阙，惭浑沌之奇；犷壳外缄，非金人之慎。故宜长充庖厨，永为口实。

车螯　蛤之大者，壳厚微黄，肉坚，含浆不放。石𧉧　，一名龟脚蚌，蛤类也。春而发华，有足异者。

千人擘　：《海物异名记》曰：“聚刺犷壳，擘之不能开。” 《酉阳杂俎》谓之“千人捏。”

水龟　：一名“龙虱” ，腌食之佳。

虾魁　《岭表录异》曰：“前两脚大如人指，长尺馀，上有芒刺铦硬，手不可触。脑壳微有错身弯环，亦长尺馀，熟之红色，一名虾杯，一名龙虾。” 《闽部疏》曰：“龙虾置盘中犹蠕动，长可一尺。其须四缭，长半其身，目睛凸出，上隐起二角，负介昂藏，体似小龙。尾后吐红子，色夺榴花，真奇种也。” 《虾姑　通志》曰：“状如蜈蚣而大，能食虾。” 《开元遗事》谓之“虾姑。”

苗虾　：《海物异名记》谓之“酱虾，细如针芒，海滨人盐以为酱。”

香螺　：《通志》曰：“大如瓯，长数寸，咏最厚。” 《本草》谓之甲香。《泉郡志》曰：“肉雪白，而尾有膏。”

红螺　：《通志》曰：“肉可为酱。”

黄螺　《通志》曰：“壳硬色黄，其味珍。”

蓼螺　《通志》曰：“大如拇指，有刺，味辛如蓼。” 梭螺　《通志》曰：“壳细长，文如雕镂，味佳。” 《浦志》曰：“梭尾螺。” 又有一种名吹螺，名泥螺。

花螺　：《泉郡志》曰：“壳有斑点。”

田螺　《本草》曰：“生水田中，含泥在腹，三十年犹”

活，能伏气饮露。又有生池潭中者，名石螺。按《通志》：“漳又有马蹄螺。”

西施舌　《泉郡志》曰：“似蛤蜊而长，其肉有舌，最美。” 《闽部疏》曰：“海错出东四郡者，以西施舌第一，名车蛤，以美见谥。”

蚌　：《战国策》所谓“与鹬相持” 者也。《埤雅》曰：“鳖孚乳以夏，蚌孚乳以秋。” 其孕珠若怀妊，谓之珠胎蛤　。似蚬而大，壳有斑文。《本草经》谓文蛤表有文，即此耳。《礼记》曰：“雀入水为蛤。”

蛤蜊　：《淮南子》：“若士方：卷龟壳而食蛤蜊。” 《酉阳杂俎》曰：“蛤蜊候风雨，能以壳为翅飞。”

石华　，里语谓之石雹，高广寸许。李善曰：“石华附石，肉可啖。”

海月　：海蛤类也。一名蚝镜，形圆如月，亦谓之海镜。土人鳞次之为天窗。《海物异名记》：“一名荖叶盘。”

沙屑　一名“沙圣。” 壳白至薄，其品颇重。又有一种粗者名“泥屑。”

《沙白　》肉形似蛤，其品甚珍。

土蛈　：张东沙曰：“形大如豆，壳薄，生海泥中。” 《泉郡志》名麦螺。

红绿　《通志》曰：“似蛤而大，其色红绿。”

《蝍》。　《兴化志》：名即光，形似蛤蜊，但形大唇黑，食沙，故肉多沙。

江桡　：绿谷白尾，其形如船桡，故名。《泉郡志》以形如指甲，名指甲螺。

蛏　《本草》曰：“蛏，味甘温，生海泥中，长二三寸，大如指。” 《浦志》曰：“壳苍白，头有两巾出壳外，割纽煮食。”

石蛏　，生海底石孔中，长类蛏，圆尖，上小下大。壳似竹蛏而更红紫。石孔原小，及蛏生渐大，孔亦随之而大。海人乘潮退，用小铁錾凿石取之。出镇海。

竹蛏　：似蛏而圆，类小竹节，其壳有文。

乌粘　《通志》曰：“状如淡菜而绝小，生石上，须划取之，故名。”

壳：色绿，而旁有毛蚬。　《通志》曰：“壳黄黑色而小，俗呼为蟟。”太守舒雄忆漳南诗曰：“六月北溪蟟”，即此耳。

空豸　：《海物记》：“扬华如凌澌，甲绝薄者为空豸，一名泥星。”

《海胆　通志》曰：“壳圆如盂，外结密刺，内有膏黄色，土人以为醢。”

虫属

龙眼鸡　：莎鸡别种，生龙眼树间。《本草》有头方、腹大、翅羽外青、内红者，即此耳。

《蝤虫　》状似龙虱，缘壁喜走，好藏厨箧中，吃物食之。

蜣螂　：《尔雅》所称蛣蜣。邢昺《疏》曰：“黑甲翅在甲下，啖粪土，作丸而转之。” 《庄子》：“蛣蜣之智，在于转丸” 是也。《抱朴子》曰：“元蝉洁饥不羡蛣蜣秽饱白鱼　。” 《尔雅》谓之蝉。郭注曰：“衣书中虫，一名蛃鱼；《本草》谓之衣鱼。” 《穆天子传》：“蠹于羽陵” ，即此也。韩昌黎“岂殊蠹书虫，生死文字间。”

樟虫　如指大，长数寸，绿色，用醋洗之，去肉，其中有丝，抽出许长，名曰“虫丝” ，用以系钓。

水鸡　：《通志》名谷𬟽，漳名石𬟽，并皮食之。所谓“不得除此锦袄子” 者也。。